«**Συμβουλευτική, Υποστήριξη, Κατάρτιση, Πιστοποίηση και Προώθηση στην Απασχόληση Ανέργων ηλικίας 30-49 ετών σε τεχνικές δεξιότητες κλάδων αιχμής**»,

Αντικείμενο της δράσης αποτελεί η παροχή υπηρεσιών επαγγελματικής συμβουλευτικής, συνεχιζόμενης επαγγελματικής κατάρτισης (θεωρητική κατάρτιση και πρακτική άσκηση) και πιστοποίησης σε 10.000 ανέργους εγγεγραμμένους στον ΟΑΕΔ, ηλικίας 30-49 ετών στους τομείς τεχνικών επαγγελμάτων:

* μεταποίησης/βιομηχανίας, κατασκευών,
* ευεξίας- αισθητικής-καλλωπισμού και άλλων συναφών επαγγελμάτων**,**
* υγείας – πρόνοιας,
* τουρισμού και επισιτισμού.

Η δράση εστιάζει στη δημιουργία μιας δομημένης πορείας των ανέργων προς την αγορά εργασίας μέσω:

* απόκτησης ή/και επικαιροποίησης/αναβάθμισης επαγγελματικών γνώσεων και δεξιοτήτων με δυνατότητα πιστοποίησής τους ώστε να ανταποκρίνονται στις σύγχρονες απαιτήσεις της αγοράς εργασίας σε κλάδους της οικονομίας με προοπτικές ανάπτυξης. Στους κλάδους αυτούς συμπεριλαμβάνονται οι κλάδοι μεταποίησης/ βιομηχανίας, κατασκευών, ευεξίας- αισθητικής- καλλωπισμού και άλλων συναφών επαγγελμάτων**,** υγείας – πρόνοιας – τουρισμού και επισιτισμού
* παροχής συμβουλευτικής υποστήριξης για την ενίσχυση της προοπτικής μετάβασης των ωφελουμένων στην αγορά εργασίας.

Η δράση θα υλοποιηθεί με το σύστημα επιταγής κατάρτισης (trainingvoucher) και περιλαμβάνει:

1. παροχή υπηρεσιών επαγγελματικής συμβουλευτικής (4 συνεδρίες)

2. παροχή υπηρεσιών συνεχιζόμενης επαγγελματικής θεωρητικής κατάρτισης διάρκειας διακοσίων (200) ωρών σε ειδικότητες των ως άνω κλάδων αιχμής,

3. πιστοποίηση των γνώσεων και δεξιοτήτων που θα αποκτηθούν στο πλαίσιο του προγράμματος κατάρτισης, και

4.πρακτική άσκηση -on the job training- συνολικής διάρκειας τριακοσίων ογδόντα (380) ωρών.

Η πιστοποίηση θα διενεργηθεί από Φορείς Πιστοποίησης που δραστηριοποιούνται στην Ελλάδα ή/και διεθνώς και οι οποίοι είτε είναι διαπιστευμένοι σύμφωνα με το Πρότυπο ISO/IEC 17024 είτε είναι πιστοποιημένοι από τον αρμόδιο φορέα να χορηγούν πιστοποιητικά για τις συγκεκριμένες ειδικότητες.

ΕΜΒΕΛΕΙΑ ΔΡΑΣΗΣ: Όλη η Ελλάδα.

**Εκπαιδευτικό Επίδομα:** περιλαμβάνει το επίδομα θεωρητικής κατάρτισης το οποίο ανέρχεται σε: **1.000,00 Ευρώ (200 ώρες\*5,00 ευρώ/ώρα)** και το επίδομα πρακτικής άσκησης το οποίο ανέρχεται σε: **1.520,00 Ευρώ (380 ώρες\*4,00ευρώ/ώρα).**

**Ωφελούμενοι (ομάδα στόχος):** άνεργοι, εγγεγραμμένοι στο Μητρώο ανέργων του Ο.Α.Ε.Δ., απόφοιτοι τουλάχιστον Δευτεροβάθμιας Εκπαίδευσης, ηλικίας άνω των 30 ετών και μέχρι 49 ετών (να διανύουν το 30ο και να μην έχουν συμπληρώσει το 50ο έτος κατά την έναρξη συμμετοχής τους στην πράξη, δηλ. κατά την Α΄ συνεδρία συμβουλευτικής).

# Δικαίωμα συμμετοχής στο Μητρώο Ωφελούμενων

1. Να είναι εγγεγραμμένοι στα Μητρώα Ανεργίας του ΟΑΕΔ, ανεξαρτήτως αν λαμβάνουν επίδομα ανεργίας ή όχι και να βρίσκονται εκτός Εκπαίδευσης, Απασχόλησης ή Κατάρτισης.
2. Να έχουν γεννηθεί από 1.6.1971 μέχρι και 30.09.1990.
3. Να είναι απόφοιτοι τουλάχιστον υποχρεωτικής δευτεροβάθμιας εκπαίδευσης,

**Κατά την έναρξη της παρέμβασης, δηλ. κατά την Α συνεδρία συμβουλευτικής, ο ωφελούμενος θα πρέπει να είναι πάνω από 30 ετών και κάτω των 50 ετών.**

**Κατά την έναρξη της παρέμβασης, δηλ. κατά την Α συνεδρία συμβουλευτικής, ο ωφελούμενος θα πρέπει να είναι πάνω από 30 ετών και κάτω των 50 ετών.**

Σημειώνεται ότι σύμφωνα με τις διατάξεις του ν.4144/18.04.2013 (ΦΕΚ 88) άρθρο 30, παρ.1, οι «κάτοχοι άδειας ασκήσεως επαγγέλματος, ασφαλισμένοι ή μη σε οικεία ασφαλιστικά ταμεία, που δεν ασκούν ελευθέριο ή άλλο επάγγελμα, μπορούν να εγγράφονται ως άνεργοι στο μητρώο ανέργων του ΟΑΕΔ».

Κάθε ενδιαφερόμενος, ανεξαρτήτως κατηγορίας στην οποία ανήκει σύμφωνα με τα ανωτέρω, έχει δικαίωμα να υποβάλλει αίτηση συμμετοχής σε **μία** μόνο Διοικητική Περιφέρεια.

**ΔΙΚΑΙΟΛΟΓΗΤΙΚΑ ΩΦΕΛΟΥΜΕΝΟΥ**

Τα επιπλέον δικαιολογητικά για την τεκμηρίωση των στοιχείων που δήλωσε στην Αίτηση Συμμετοχής του, **επί ποινή αποκλεισμού**, τα οποία ο ωφελούμενος θα πρέπει να προσκομίσει στον πάροχο της επιλογής του, είναι τα εξής:

* Αντίγραφο δελτίου ταυτότητας / Διαβατηρίου (ταυτοποίηση)
* Βεβαίωση ανεργίας,
* Αντίγραφο απολυτηρίου Δευτεροβάθμιας Εκπαίδευσης ή ανώτερου τίτλου σπουδών, καθώς και επίσημη μετάφραση και πράξη αναγνώρισης σε περίπτωση που ο τίτλος σπουδών αποκτήθηκε στην αλλοδαπή
* Υπεύθυνη Δήλωση του άρθρου 8 του Ν. 1599/86 ότι:

1. Δεν είμαι σπουδαστής/τρια ή φοιτητής/τρια,
2. «Δεν παρακολουθώ ή/και δεν έχω παρακολουθήσει άλλο συγχρηματοδοτούμενο από το ΕΚΤ πρόγραμμα κατάρτισης κατά την τελευταία διετία πριν από την υποβολή της παρούσας αίτησης συμμετοχής»,

# Κριτήρια επιλογής – Μοριοδότηση

Η επιλογή των ανέργων και η εγγραφή τους στο Μητρώο Ωφελουμένων θα γίνει με μοριοδότηση, βάσει των ακόλουθων κριτηρίων.

Τα κριτήρια μοριοδότησης για τις ομάδες ωφελουμένων όλων των κλάδων είναι κοινά και είναι τα ακόλουθα:

1. Διάρκεια συνεχόμενης ανεργίας
2. Εισόδημα ατομικό/οικογενειακό

Ως ατομικό εισόδημα, νοείται το αναγραφόμενο στη στήλη του υπόχρεου δηλωθέν εισόδημα σε περίπτωση που υποβάλλει μόνος του φορολογική δήλωση (π.χ.άγαμος, μονογονέας, διαζευγμένος).

Ως οικογενειακό εισόδημα, νοείται το δηλωθέν εισόδημα του/της υπόχρεου, του/της συζύγου και των εξαρτώμενων μελών του. Ως εξαρτώμενα μέλη θεωρούνται τα άτομα που ορίζονται στο άρθρο 11 του Κώδικα Φορολογίας Εισοδήματος. Το δηλωθέν οικογενειακό εισόδημα είναι το ποσό που προκύπτει από την πρόσθεση των επιμέρους ποσών «συνολικό δηλωθέν εισόδημα» του/της υπόχρεου το «συνολικό δηλωθέν εισόδημα» του/της συζύγου και των εξαρτώμενων μελών.

Οι αιτούντες που δεν είχαν οι ίδιοι υποχρέωση υποβολής δήλωσης (π.χ. πρόσωπα τα οποία δηλώνονται στη Δήλωση Φορολογίας Εισοδήματος ως εξαρτώμενα μέλη) δηλώνουν το δηλωθέν οικογενειακό εισόδημα.

1. Επαγγελματική Εμπειρία σε προγράμματα κοινωφελούς εργασίας

H μέγιστη προβλεπόμενη μοριοδότηση για κάθε αιτούντα είναι τα **90 μόρια**, η βαρύτητα των οποίων ανά κριτήριο παρουσιάζεται παρακάτω.

|  |  |  |  |
| --- | --- | --- | --- |
| Α/Α | *ΚΡΙΤΗΡΙΟ ΕΠΙΛΟΓΗΣ* | *ΑΝΑΛΥΣΗ ΚΡΙΤΗΡΙΟΥ ΕΠΙΛΟΓΗΣ* | *ΜΟΡΙΟΔΟΤΗΣΗ*  *ΚΡΙΤΗΡΙΟΥ ΕΠΙΛΟΓΗΣ* |
| *1* | *Διάρκεια συνεχόμενης Ανεργίας (Μέγιστος βαθμός: 50μόρια)*  *Σημ. Για την μοριοδότηση της Ανεργίας θα υπολογισθεί Καταληκτική ημερομηνία διαστήματος ανεργίας η ημερομηνία λήξης της προθεσμίας υποβολής των αιτήσεων.* | *Συνεχόμενη Ανεργία* | *1 μόριο ανά πλήρη μήνα* |
| *2* | *Ατομικό/Οικογενειακό*  *(Μέγιστος βαθμός: 30 μόρια)* | *α) Ατομικό 0-3.500,00 ευρώ*  *β) Οικογενειακό 0-7.000,00 ευρώ* | *30 μόρια* |
| *α) Ατομικό 3.501,00-5.000,00*  *β) Οικογενειακό 7.001,00-10.000,00 ευρώ* | *20 μόρια* |
| *α) Ατομικό 5.001,00–8.000,00 ευρώ*    *β) Οικογενειακό 10.001,00-16.000,00 ευρώ* | *15 μόρια* |
| *α) Ατομικό 8.001,00 ευρώ*  *-12.000,00 ευρώ*  *β) Οικογενειακό 16.001,00 ευρώ-*  *26.000,00 ευρώ* | *10 μόρια* |
| *α) Ατομικό*  *από 12.001,00 ευρώ και άνω*  *β) Οικογενειακό*  *από 26.001,00 ευρώ και άνω* | *0 μόρια* |
| *3* | *Επαγγελματική εμπειρία σε προηγούμενα προγράμματα κοινωφελούς εργασίας* |  | *10μόρια* |